
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αρμοδιοτήτων Αναπληρωτή Υπουργού Εθνικής Άμυ¬ 
νας Γιώργου Μωραΐτη.'.. 1 

Ανάθεση αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας Ορέστη Παπαστρατή . 2 


Τροποποίηση της ΙΕ/5530/13.5.87 απόφασης του Υπουργού 
Εθνικής Οικονομίας, όπως τροποποιήθηκε, γιατην «Ανασύσταση 
και Ανασυγκρότηση της Κεντρικής Γνωμοδοτικής Επιτροπής 
του άρθρου 8 του Ν. 1262/82, όπως τροποποιήθηκε και ισχύει 


και καθορισμός της διαδικασίας λειτουργίας της. 3 

Χορήγηση επιδόματος εορτών Χριστουγέννων 1988 - Ν, έτους 

στους βοηθηματούχους των ΚΑΦ.. 4 

Παράταση ισχύος της αριθμ. 147/84 απόφασης του ΠΔΔΔ Αθηνών 
για τους όρους αμοιβής και εργασίας των Πτυχιούχων εργοδη¬ 
γών Μεταλλειολόγων μέσης εκπαίδευσης όλης τής χώρας . . 5 
Παράταση ισχύος της αριθμ. 2/86 απόφασης του ΔΔΔΔ Λάρισας 
για τους όρους αμοιβής και εργασίας του με σχέση εργασίας ιδι¬ 
ωτικού δικαίου πολιτικού προσωπικού που απασχολείται στην 

Αεροπορία Στρατού 307 ΤΣΥΑΥ. 6 

Παράταση ισχύος της αριθμ. 116/84 απόφασης του ΔΔΔΔ Αθηνών 
για τους όρους αμοιβής και εργασίας των μελών Συλλόγου Πτυ- 
χιούχων Ανωτέρων Τεχνικών Σχολών της Ελληνικής Επιτρο¬ 
πής Ατομικής Ενέργειας. 7 

Παράταση ισχύος της αριθμ. 146/85 απόφασης του ΠΔΔΔ Αθηνών 
για τους όρους αμοιβής και εργασίας του εκτάκτου προσ/κού 
που απασχολείται με σχέση εργασίας ιδιωτικού δικαίου στις 

Εφορίες Αρχαιοτήτων. 8 

Ορισμός αναγκαιούντος προσωπικού για πρόσληψη στο ΠΙΚΠΑ 9 

Συγκρότηση Ειδικών Υγειονομικών Επιτροπών Αθήνας.10 


Έγκριση προσωρινής πρόσληψης προσωπικού στο Δρομοκαΐτιο Θε¬ 
ραπευτήριο σύμφωνα με τις διατάξεις του Κεφ. Β' του Ν. 993/ 

79, του άρθρου πέμπτου του Ν. 1408/83 και του Ν. 1476/84.11 
Καθορισμός τιμών εισιτηρίων εισόδου Μουσείων, Μνημείων και Αρ¬ 


χαιολογικών Χώρων .12 

Απαλλαγή από τέλη υπέρπτησης των στρατιωτικών αεροσκαφών 
του Βελγίου - Λουξεμβούργου, της Γαλλίας, του Ηνωμένου Βα¬ 
σιλείου, της Ολλανδίας, της Ιρλανδίας, της Πορτογαλίας και της 

Τουρκίας με τον όρο της αμοιβαιότητας.13 

Έγκριση Πράξεως Δ.Σ./ΟΛΠ αριθ. 261/25.7.88 . 14 

Τροποποίηση και συμπλήρωση διατάξεων του ΚΤΕΦΜ/ΟΛΠ .. 15 

Συγκρότηση Εκπαιδευτικού Συμβουλίου ΕΣΔΔ και ΙΔΕ.16 

Σύνθεση Εκπαιδευτικού Συμβουλίου ΕΣΔΔ και ΙΔΕ.17 


Αριθ. ΤΙ035 (1) 

Καθορισμός αρμοδιοτήτων Αναπληρωτή Υπουργού Εθνικής Άμυνας 
Γιώργου Μωραΐτη. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο 81 παρ. 1 εδ. 2 του Συντάγματος. 

2. Τα άρθρα 16 παρ 3, 22 παρ. 3 του Ν. 1558/1985 «Κυβέρνηση 
και Κυβερνητικά Όργανα* (ΦΕΚ 137). 

3. Τις Υ1291/1987 (ΦΕΚ Β 526) και Υ 944/1988 (ΦΕΚ Β 854) 
αποφάσεις του Πρωθυπουργού. 

4. Το Ν. 660/1977 «Περί Υπουργείου Εθνικής Αμύνης και των ορ¬ 
γάνων της Ανωτάτης Διοικήσεως και Ελέγχου των Ενόπλων Δυνά¬ 
μεων* (ΦΕΚ 218) και 

5. Το Π.Δ. 567/1988 (ΦΕΚ 262), με το οποίο διορίστηκε Αναπλη¬ 
ρωτής Υπουργός Εθνικής Άμυνας ο Γιώργος Μωραΐτης, αποφασί¬ 
ζουμε: 

Άρθρο 1 

Στον Αναπληρωτή Υπουργό Εθνικής Άμυνας Γιώργο Μωραΐτη ανα¬ 
θέτουμε την άσκηση των αρμοδιοτήτων που καθορίζονται στο επόμενο 
άρθρο. 

Άρθρο 2 

1. Επιχειρησιακές έρευνες, μελέτες, Κέντρα Ερευνών Ενόπλων Δυ¬ 
νάμεων. 

2. Την Υπηρεσία Πολεμικής Βιομηχανίας (ΥΠΟΒΙ). 

Όλα τα αντικείμενα της Υπηρεσίας Πολεμικής Βιομηχανίας, αρμο¬ 
διότητας Υπουργού Εθνικής Άμυνας, καθώς και τα αντικείμενα που 
αφορούν το πολιτικό προσωπικό αυτής. 

3. Διαπραγματεύσεις συμβάσεων, προμήθειες, εργολαβίες, εκτελέ¬ 
σεις εργασιών, εκτελέσεις κτιριακών έργων ή εγκαταστάσεων, δαπάνες. 

Όλα τα θέματα αρμοδιότητας του Υπουργού Εθνικής Άμυνας που 
αναφέρονται στις διαπραγματεύσεις για την κατάρτιση συμβάσεων, στις 
προμήθειες, εργολαβίες, εκτελέσεις εργασιών, εκτελέσεις κτιριακών έρ¬ 
γων ή εγκαταστάσεων και στις σχετικές δαπάνες, εκτός από την 
έγκριση προμήθειας (σκοπιμότητα) κύριου υλικού πάνω από το ποσό 
των 50.000.000 δραχμών και εκτέλεσης κτιριακών έργων ή εγκατα¬ 
στάσεων πάνω από το ποσό των 200.000.000 δραχμών. 

4. Τα οικονομικά - τον Προϋπολογισμό - τη διοικητική μέριμνα. 

α. Τα αντικείμενα αρμοδιότητας Υπουργού Εθνικής Άμυνας που 
σχετίζονται με το Δημόσιο Λογιστικό και την Οικονοική Μέριμνα και 
Λογιστικό των Ενόπλων Δυνάμεων και αναφέρονται στα οικονομικά και 
τον προϋπολογισμό, εκτός από: 

1) Την κατανομή του προϋπολογισμού στους Κλάδους των Ενόπλων 
Δυνάμεων. 

2) Την κατανομή κεφαλαίων εκτός Κρατικού Προϋπολογισμού. 

β. Τα αντικείμενα αρμοδιότητας Υπουργού Εθνικής Άμυνας για τα 
παρακάτω θέματα: 

1) Κάθε φύσης αποδοχές και αποζημιώσεις στρατιωτικού και πολιτι¬ 
κού προσωπικού του Υπουργείου Εθνικής Άμυνας και προϋποθέσεις 
καταβολής αυτών. 

2) Χορήγηση βοηθημάτων στους αποστρατευόμενους ή αποβιούντες 
στρατιωτικούς που δεν δικαιούνται σύνταξη. 

3) Νοσηλευτική, φαρμακευτική και νοσοκομειακή περίθαλψη του 
στρατιωτικού και πολιτικού προσωπικού του Υπουργείου Εθνικής Άμυ¬ 
νας. 

4) Διοικητικές ενέργειες τακτοποίησης συνταξιοδοτικών θεμάτων 
του στρατιωτικού και πολιτικού προσωπικού του Υπουργείου Εθνικής 
Άμυνας. 

5) Το Στρατιωτικό Προσωπικό. 

• α. Όλα τα θέματα που αφορούν τις καταστάσεις των αξιωματικών 
των Ενόπλων Δυνάμεων, τα σχετικά με τους κατώτερους αξιωματικούς 
και από τους ανώτερους μέχρι και το βαθμό του αντισυνταγμα- 
τάρχη. 

β. Όλα τα θέματα που αφορούν την ιεραρχία, τις προαγωγές, τοπο¬ 
θετήσεις και μεταθέσεις των μόνιμων αξιωματικών των Ενόπλων Δυνά¬ 
μεων, τα σχετικά με τους κατώτερους αξιωματικούς και από τους ανώ¬ 
τερους μέχρι και το βαθμό του αντισυνταγματάρχη. 

γ. Όλα τα θέματα που αφορούν τις ηθικές αμοιβές και μετατάξεις 
των αξιωματικών και ανθυπασπιστών των Ενόπλων Δυνάμεων. 

δ. Όλα τα σχετικά θέματα με τις πολεμικές καταστάσεις των αξιω¬ 
ματικών των Ενόπλων Δυνάμεων. 

ε. Όλα τα θέματα που αφορούν τους εφέδρους αξιωματικούς και τους 
αξιωματικούς ειδικής μονιμότητας. 

στ. Τοποθετήσεις και μεταθέσεις κάθε κατηγορίας και βαθμίδας 
στρατιωτικού προσωπικού σε ή από Υπηρεσίες υπαγόμενες σ’ αυτόν με 
πράξεις εκδιδόμενες από κοινού με τον Υπουργό Εθνικής Άμυνας ή τον 
τυχόν εξουσιοδοτημένο Υφυπουργό, κατά περίπτωση. 

6. Επιτάξεις - Απαλλοτριώσεις. 

7. Οργανισμούς και Νομικά Πρόσωπα Δημοσίου Δικαίου. 

Τα αντικείμενα που αφορούν τον παρακάτω Οργανισμό και Νομικό 
Πρόσωπο Δημοσίου Δικαίου αντίστοιχα: 

1) Τον Αυτόνομο Οικοδομικό Οργανισμό Αξιωματικών. 

2) Το Ταμείο Εθνικής Άμυνας. 

8. Το Πολιτικό Προσωπικό. 

Τοποθετήσεις και μεταθέσεις κάθε κατηγορίας πολιτικού προσωπι¬ 
κού σε ή από Υπηρεσίες υπαγόμενες σ’ αυτόν με πράξεις εκδιδόμενες 
από κοινού με τον Υπουργό Εθνικής Άμυνας ή του τυχόν εξουσιοδοτη¬ 
μένο Υφυπουργό, κατά περίπτωση. 

Άρθρο 3 

1. Στα πλαίσια των αρμοδιοτήτων του άρθρου 2 περιλαμβάνονται 
και οι κοινοβουλευτικές, καθώς και η νομοθετική πρωτοβουλία, και η 
αρμοδιότητα πρότασης για την έκδοση κανονιστικών και ατομικών δια¬ 
ταγμάτων και έκδοσης αποφάσεων, καθώς και συνυπογραφής διαταγ¬ 
μάτων ή αποφάσεων με άλλους Υπουργούς ή Υφυπουργούς. 

2. Στον Αναπληρωτή Υπουργό Εθνικής Άμυνας αναθέτουμε επίσης 

την εξουσία να μεταβιβάζει στον Αρχηγό του Γενικού Επιτελείου Εθνι¬ 
κής Άμυνας, στους Αρχηγούς των Γενικών Επιτελείων των Κλάδων 
των Ενόπλων Δυνάμεων, στους Διοικητές Συγκροτημάτων, Σχηματι¬ 
σμών, Διοικήσεων, Μεγάλων Μονάδων ορισμένες αρμοδιότητές του ή 
το δικαίωμα να υπογράφουν με «εντολή Αναπληρωτή Υπουργού» απο¬ 
φάσεις, έγγραφα, εντάλματα, επιστολές ή άλλες πράξεις της αρμοδιότη- 
τάς του. · · ' 

3. 0 Υπουργός Εθνικής Άμυνας διατηρεί πάντοτε την ευχέρεια να 
ενημερώνεται στα θέματα της αρμοδιότητας του Αναπληρωτή Υπουρ¬ 
γού Εθνικής Άμυνας. 

4. Η νομοθετική πρωτοβουλία ασκείται παράλληλα και από τον 
Υπουργό. 

Άρθρο 4 

1. Η απόφαση του Πρωθυπουργού Υ994/1988 (ΦΕΚ Β 877) κα- 
ταργείται. 

2. Οι αποφάσεις που έχουν εκδοθεί για την παραπέρα μεταβίβαση 


αρμοδιοτήτων από τις περλαμβανόμενες στο άρθρο 2 της απόφασης 
αυτής εξακολουθούν να ισχύουν μέχρι τη ρητή κατάργησή τους. 

Άρθρο 5 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Δεκεμβρίου 1988 
Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

--♦- 

Αριθ. Σ. 3868 (2) 

Ανάθεση αρμοδιοτήτων Υπουργού Εθνικής Άμυνας στον Υφυπουργ’ 
Εθνικής Άμυνας Ορέστη Παπαστρατή. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΘΙΜΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 2 του άρθρου 83 του Συντάγματος. 

β. Τις διατάξεις των άρθρων 16 παρ. 5, 22 παρ. 2 εδαφ. γ. και 21 
του Ν. 1558/1985 «Κυβέρνηση και Κυβερνητικά Όργανα» (ΦΕ 
137). 

γ. Τις διατάξεις της παραγράφου 11 του άρθρου 5 του Ν. 660/1977 
«Περί Υπουργείου Εθνικής Αμύνης και των οργάνων της Ανωτάτητ 
Διοικήσεως και Ελέγχου των Ενόπλων Δυνάμεων» (ΦΕΚ 218) και 

δ. Το·Π.Δ. 153/1986 (ΦΕΚ 57) με το οποίο διορίστηκε Υφυπουρ 
γός Εθνικής Άμυνας ο Ορέστης Παπαστρατής, αποφασίζουμε: 

Άρθρο 1 

Ανατίθεται στον Υφυπουργό Εθνικής Άμυνας Ορέστη Παπαστρατή τ 
άσκηση των εξής αρμοδιοτήτων: 

1. Οργάνωση 

Όλα τα θέματα που αναφέρονται στην εσωτερική και εξωτερική υπη 
ρεσία των στρατευμάτων. 

2. Στρατιωτικό Προσωπικό 

α. Όλα τα θέματα που προβλέπονται από τους νόμους για τις κατα¬ 
στάσεις, την ιεραρχία και προαγωγές ανθυπασπιστών και μόνιμων κα 
εθελοντών οπλιτών των Ενόπλων Δυνάμεων. 

β. Όλα τα σχετικά με τις πολεμικές καταστάσεις ανθυπασπιστών και 
υπαξιωματικών των Ενόπλων Δυνάμεων θέματα. 

γ. Όλα τα θέματα της κείμενης νομοθεσίας σχετικά με τους οπλίτει 
πενταετούς υποχρέωσης. 

δ. Τοποθετήσεις και μεταθέσεις κάθε κατηγορίας και βαθμίδας στρα¬ 
τιωτικού προσωπικού σε ή από Υπηρεσίες υπαγόμενες σ’ αυτόν με πρά¬ 
ξεις εκδιδόμενες από κοινού με τον Υπουργό Εθνικής Άμυνας ή τοι 
Αναπληρωτή Υπουργό Εθνικής Άμυνας Γιώργο Μωραΐτη, κατά περί¬ 
πτωση. 

3. Εκπαίδευση 

Όλα τα θέματα της κείμενης νομοθεσίας που αναφέρονται στην εκ¬ 
παίδευση των στελεχών των Ενόπλων Δυνάμεων, εκτός από τα σχετικό 
με τις Παραγωγικές Σχολές αξιωματικών και υπαξιωματικών. 

4. Στρατολογία 

Όλα τα προβλεπόμενα από την κείμενη νομοθεσία θέματα στρατολο¬ 
γίας, εκτός από τις αρμοδιότητες των άρθρων 1 παρ. 2, 5 παρ. 1, 4 και 
5, 7 παρ. 6, 8 παρ. 8,12 παρ. 6 και 20 παρ. 2 τουΝ. 1763/1988. 

5. Οργανισμοί, Νομικά Πρόσωπα Δημοσίου Δικαίου και Υπηρεσίες 

Τα αντικείμενα που προβλέπονται από την κείμενη νομοθεσία σχε¬ 
τικά με τους παρακάτω Οργανισμούς, Νομικά Πρόσωπα Δημοσίου Δι¬ 
καίου και Υπηρεσίες: 

(1) Μετοχικά Ταμεία Στρατού Ξηράς, Ναυτικού και Αεροπορίας. 

(2) Ταμεία Αλληλοβοήθειας Στρατού Ξηράς, Ναυτικού και Αεροπο¬ 
ρίας. 

(3) Πολεμικό Μουσείο. 

(4) Νοσηλευτικό Ίδρυμα Μετοχικού Ταμείου Στρατού. 

(5) Ταμείο Αρωγής Αναπήρων και Θυμάτων Πολέμου. 

(6) Ενώσεις Ελλήνων Αποστράτων Αξιωματικών. 

(7) Ταμείο Αρωγής Μόνιμων Πολιτικών Υπαλλήλων Υπουργείοι 
Εθνικής Άμυνας. 

38) Ταμείο Αλληλοβοήθειας Υπαλλήλων Μετοχικού Ταμείου Στρα¬ 
τού. 

(9) Οικοδομικούς Συνεταιρισμούς Μόνιμων Αξιωματικών Στρατοί 
Ξηράς, Ναυτικού και Αεροπορίας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(10) Ταμείο Πρόνοιας Ναυτικού. 

(11) Ταμείο Εθνικού Στόλου. 

(12) Ταμείο Αεροπορικής Άμυνας. 

(13) Ελληνική Θαλάσσια Ένωση. 

(14) Λέσχη Αξιωματικών Ενόπλων Δυνάμεων. 

(15) Εθνική Μετεωρολογική Υπηρεσία. 

(16) Προμηθευτικός Οργανισμός Ναυτικού και Αεροπορίας. 

6. ΣΥΚΕΑ 

Τα θέματα που αφορούν τη ΣΥΚΕΑ και τα αντικείμενα που αφορούν 
το πολιτικό προσωπικό αυτής, με τον περιορισμό της παραγράφου 7 του 
άρθρου αυτού. 

7. Πολιτικό Προσωπικό 

Όλα τα αντικείμενα που αφορούν το πολιτικό προσωπικό του Υπουρ¬ 
γείου Εθνικής Άμυνας, εκτός από: 

α. Την πρόσληψη, την απόλυση (άρθρα 258-260 του Υπαλληλικού 
Κώδικα) και τη λύση της σύμβασης εργασίας (άρθρα 41, 44, 45 και 47 
του Ν. 993/1979). 

β. Την πρόσληψη ειδικού επιστημονικού προσωπικού, 
γ. Το προσωπικό της ΥΠΟΒΙ. 

8. Θέματα ΔΕΠΑΘΑ 

α. Όλα τα θέματα της κείμενης νομοθεσίας σχετικά με την προστα¬ 
σία των παλαιών πολεμιστών, αναπήρων και θυμάτων πολέμου και ει¬ 
ρηνικής περιόδου, καθώς και τα θέματα σχετικά με τους εφεδροπολεμι- 
στές. 

β. Όλα τα θέματα της κείμενης νομοθεσίας που αναφέρονται στους 
αγωνιστές της Εθνικής Αντίστασης. 

9. Θέματα Δικαστικά 

α. Όλα τα θέματα που προβλέπονται από το Στρατιωτικό Ποινικό 
Κώδικα, τον Κώδικα Ποινικής Δικονομίας και την κείμενη νομοθεσία 
σχετικά με ποινικές, αστικές και διοικητικές υποθέσεις του στρατιωτι¬ 
κού προσωπικού, εκτός από την άσκηση ποινικής δίωξης κατά πλοιάρ¬ 
χων και σμηνάρχων, καθώς και κατά ανωτάτων αξιωματικών των 
τριών Κλάδων των Ενόπλων Δυνάμεων. 

β. Τις προβλεπόμενες από το Ν.Δ. 68/1968 αρμοδιότητες για τη 
διαδικασία απονομής χάρης. 

10. Θέματα Τηλεπικοινωνιών. 

α. Έγκριση εγκατάστασης τηλεφωνικών συνδέσεων, 
β. Καθορισμός των υπηρεσιών που δικαιούνται να πραγματοποιούν 
κρατικές υπεραστικές τηλεφωνικές συνδιαλέξεις μέσω ΟΤΕ. 

γ. Καθορισμός του αριθμού των συνδιαλέξεων που επιτρέπονται κατά 
μήνα για κάθε τηλεφωνική σύνδεση. 

δ. Έγκριση εγκατάστασης τηλετύπων (ΤΕΕΕΧ) στις Κεντρικές υπη¬ 
ρεσίες. 

ε. Έγκριση εγκατάστασης ευθειών συνδέσεων εξωκειμένων γραμ¬ 
μών, τερματικών κέντρων, κυκλωμάτων, κ.λπ. 

11. Διάφορα Θέματα 

α. Όλα τα θέματα αρμοδιότητας Υπουργού Εθνικής Άμυνας που 
προβλέπονται από την κείμενη νομοθεσία σχετικά με την επιστράτευση, 
εκτός από την πρόταση για την κήρυξη της Χώρας σε κατάσταση επι¬ 
στράτευσης. 

β. Όλες τις αρμοδιότητες που προβλέπονται από την εκλογική νομο¬ 
θεσία. 

γ. Τις προβλεπόμενες από την κείμενη νομοθεσία για την πολιτική 
σχεδίαση έκτακτης ανάγκης αρμοδιότητες. 

δ. Όλα τα θέματα που προβλέπονται από τους νόμους 1378/1983 
και 1489/1984. 

ε. Όλα τα θέματα της κείμενης νομοθεσίας σχετικά με τους φάρους, 
στ. Όλα τα θέματα της κείμενης νομοθεσίας σχετικά με την Εθνοφυ¬ 
λακή. 

ζ. Όλες τις αρμοδιότητες του Υπουργού Εθνικής Άμυνας που αφο¬ 
ρούν τη διενέργεια διαγωνισμού και κατάταξη δικαστικών γραμματέων 
και στρατιωτικών ιερέων. 

η. Τα αντικείμενα αρμοδιότητας Υπουργού Εθνικής Άμυνας που 
αφορούν τις στρατιωτικές και ναυτικές εισφορές και ναυλώσεις, 
θ. Τις προβλεπόμενες από το Ν. 159/1975 αρμοδιότητες. 

Άρθρο 2 

1. Στις ανατεθείσες σύμφωνα με το προηγούμενο άρθρο αρμοδιότη¬ 
τες περιλαμβάνονται οι κοινοβουλευτικές, εκτός από τη νομοθετική 
πρωτοβουλία, καθώς και η αρμοδιότητα πρότασης για την έκδοση κα¬ 
νονιστικών και ατομικών διαταγμάτων και συνυπογραφής κοινών πρά¬ 


ξεων, αποφάσεων ή διαταγμάτων με άλλους Υπουργούς ή Υφυπουρ¬ 
γούς. ■ ' 

2. Στον Υφυπουργό Εθνικής Άμυνας αναθέτουμε ακόμη την εξουσία 
να μεταβιβάζει στον Αρχηγό Γενικού Επιτελείου Εθνικής Άμυνας, 
στους Αρχηγούς Γ ενικών Επιτελείων των Κλάδων των Ενόπλων Δυνά¬ 
μεων και στους Διοικητές Συγκροτημάτων, Σχηματισμών, Διοικήσεων 
και Μεγάλων Μονάδων ορισμένες αρμοδιότητές του ή το δικαίωμα να 
υπογράφουν με «εντολή Υφυπουργού» αποφάσεις, έγγραφα, εντάλματα, 
επιστολές ή άλλες πράξεις της αρμοδιότητάς του. 

3. Ο Υπουργός Εθνικής Άμυνας διατηρεί πάντοτε την ευχέρεια να 
ενημερώνεται στα θέματα της αρμοδιότητας του Υφυπουργού Εθνικής 
Άμυνας. 

Άρθρο 3 

1. Από την έναρξη της ισχύος της απόφασης αυτής η με αριθ. 
Φ.670/84/Γ2130/Σ.3738/5.12.1988 όμοια απόφασή μας (ΦΕΚ Β 
883) καταργείται. 

2. Οι αποφάσεις που έχουν εκδοθεί για την παραπέρα μεταβίβαση 
αρμοδιοτήτων από τις περιλαμβανόμενες στο άρθρο 1 της απόφασης 
αυτής εξακολουθούν να ισχύουν μέχρι τη ρητή κατάργησή τους. 

Άρθρο 4 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Δεκεμβρίου 1988 
Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 

-Φ- 

Αριθ. Γ/20527 (3) 

Τροποποίηση της ΙΕ/5530/13.5.87 απόφασης του Υπουργού Εθνι¬ 
κής Οικονομίας, όπως τροποποιήθηκε, για την «Ανασύσταση και 
Ανασυγκρότηση της Κεντρικής Γνωμοδοτικής Επιτροπής του άρ¬ 
θρου 8 του Ν. 1262/82, όπως τροποποιήθηκε και ισχύει και καθο¬ 
ρισμός της διαδικασίας λειτουργίας της. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1262/82 «Για την παροχή κινήτρων ενίσχυ¬ 
σης της Οικονομικής και Περιφερειακής Ανάπτυξης της χώρας και τρο¬ 
ποποίηση συναφών διατάξεων», όπως ισχύει και ειδικότερα τις διατά¬ 
ξεις των άρθρων 8 και 25 αυτού. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Την απόφαση ΙΕ/5530/13.5.87 του Υπουργού Εθνικής Οικονο¬ 
μίας, όπως τροποποιήθηκε, για την «Ανασύσταση και Ανασυγκρότηση 
της Κεντρικής Γνωμοδοτικής Επιτροπής, που προβλέπεται από’τις δια¬ 
τάξεις του Ν. 1262/82, όπως τροποποιήθηκε». 

4. Τις διατάξεις του Π.Δ. 545 «Περί Οργανισμού του Υπουργείου 
Εθν. Οικονομίας». 

5. Τις υπηρεσιακές ανάγκες, αποφασίζουμε: 

ΑΡΘΡΟ 1 

1. Τροποποιούμε το άρθρο 1 της ΙΕ/8167/29.6.87 απόφασής μας, 
όπως τροποποιήθηκε μεταγενέστερα, ως προς το υπ’ αριθμ. 1 μέλος και 
Πρόεδρο της Επιτροπής, ως εξής: 

1. ΓΕΩΡΓΙΟΣ ΜΟΥΤΣΟΠΟΥΛΟΣ, Γενικός .Γραμματέας του 
Υπουργείου Εθνικής Οικονομίας, μέλος της Επιτροπής και Πρόεδρος 

αυτής, με αναπληρωτή τον ΙΩΑΝΝΗ ΚΟΥΣΟΥΛΑΚΟ, Ειδικό Γραμ¬ 
ματέα του Υπουργείου Εθνικής Οικονομίας. 

ΑΡΘΡΟ 2 

Κατά τα λοιπά ισχύουν οι διατάξεις της απόφασης ΙΕ/5530/ 
13.5.87 του Υπουργού Εθνικής Οικονομίας, όπως τροποποιήθηκε. 

ΑΡΘΡΟ 3 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 19 Δεκεμβρίου 1988 

Ο ΥΠΟΥΡΓΟΣ 

Π. ΡΟΥΜΕΛΙΩΤΗΣ 
-- 

Αριθ. 18979 (4) 

Χορήγηση επιδόματος εορτών Χριστουγέννων 1988 - Ν. έτους στους 
βοηθηματούχους των ΚΑΦ. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 του Ν.Δ. 4577/66 «περί 
τροποποιήσεως και συμπληρώσεως της νομοθεσίας περί κοινωνικής 
ασφαλίσεως και περί ετέρων τινών διατάξεων». 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Την αριθ. 98130/21.11,88 απόφαση του Πρωθυπουργού και 
Υπουργού Εργασίας «Ανάθεση αρμοδιοτήτων Υπουργού Εργασίας στον 
Υφυπουργό Εργασίας Πέτρο Μώραλη (ΦΕΚ 859/Β/24.11.88). 

4. Την αριθ. 5245/25.10.1950 απόφαση της Νομισματικής Επι¬ 
τροπής όπως έχει τροποποιηθεί. 

5. Την οικονομική δυνατότητα των ΚΑΦ, αποφασίζουμε: 

Ι.α. Εγκρίνουμε τη χορήγηση επιδόματος εορτών Χριστουγέννων 
1988 Ν. έτους σε καθένα από τους βοηθηματούχους των Κεφαλαίων 
Αποζημίωσης Φορτ/τών (ΚΑΦ) Λιμένων και Ξηράς αρμοδιότητας 
Υπουργείου Εργασίας, ίσο προς ένα μηνιαίο βοήθημα με όλα τα επιδό¬ 
ματα που αναλογούν σε αυτό. 

β. Για την καταβολή του επιδόματος στους βοηθηματούχους υπαλ¬ 
λήλους των ΚΑΦ, που συνταξιοδοτούνται από το ΙΚΑ σύμφωνα με τις 
διατάξεις του Ν.Δ. 4277/62, ισχύει η σχετική απόφαση του Υπουργού 
Οικονομικών «περί χορήγησης επιδόματος Χριστουγέννων στους συ¬ 
νταξιούχους δημοσίους υπαλλήλους». 

γ. Ημερομηνία που θα αρχίσει η καταβολή του επιδόματος ορίζεται η 
16.12.1988. 

δ. Το επίδομα αυτό απαλλάσσεται από κάθε κράτηση για το Δημόσιο 
και τρίτους, όπως και από κάθε κράτηση για οποιοδήποτε λογαριασμό 
Κοινωνικής Ασφάλισης, ασφαλιστικών εισφορών, υποκειμένου μόνο 
κατά περίπτωση στο φόρο εισοδήματος και το ανάλογο χαρτόσημο, 
εκτός αν από ειδική διάταξη νόμου προβλέπεται απαλλαγή από αυτό. 

Το παραπάνω επίδομα παρέχεται, εφόσον η οικονομική κατάσταση 
κάθε ΚΑΦ το επιτρέπει. Η μη χορήγηση ολοκλήρου ή μέρους του επιδό¬ 
ματος είναι δυνατή μόνο με απόφαση της Διοικούσης Επιτροπής κάθε 
ΚΑΦ που σύμφωνα με την παρ. 2 του άρθρου 1 του Ν.Δ. 4577/66 θα 
εγκριθεί από τον Υπουργό Εργασίας. 

2. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Δεκεμβρίου 1988 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
-♦- 

Αριθ. 18753 (5) 

Παράταση ισχύος της αριθμ. 147/84 απόφασης του ΠΔΔΔ Αθηνών 

για τους όρους αμοιβής και εργασίας των Πτυχιούχων εργοδηγών 

Μεταλλειολόγων μέσης εκπαίδευσης όλης της χώρας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 3239/55. 

2. Την κοινοποιηθείσα σε μας γραπτή δήλωση καταγγελίας της ανα- 
φερομένης στο θέμα διαιτητικής απόφασης. 

3. Τη σχετική γνωμοδότηση του Ανωτάτου Συμβουλίου Εργασίας, 
που έχει ληφθεί στη συνεδρίαση της 1,12.88. 


4. Την 98130/21.11.88 απόφαση Πρωθυπουργού και Υπουργού 
Εργασίας περί ανάθεσης αρμοδιοτήτων Υπουργού Εργασίας στον Υφυ¬ 
πουργό Εργασίας, αποφασίζουμε: 

Αναστέλλουμε επί 6μηνο χρονικό διάστημα, δηλαδή μέχρι 5.6.88 
την επέλευση των εννόμων αποτελεσμάτων από τη λήξη της πρώτης 
παράτασης αριθ. 147/84 απόφασης του ΠΔΔΔ Αθηνών που αφορά 
τους όρους αμοιβής και εργασίας των πτυχιούχων εργοδηγών Μεταλ- 
λειολόγων μέσης εκπαίδευσης όλης της χώρας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1988 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
-♦- 

Αριθ. 18753 (6) 

Παράταση ισχύος της αριθμ. 2/86 απόφασης του ΔΔΔΔ Λάρισας για 
τους όρους αμοιβής και εργασίας του με σχέση εργασίας ιδιωτικού 
δικαίου πολιτικού προσωπικού που απασχολείται στην Αεροπορία 
Στρατού 307 ΤΣΥΑΥ. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 3239/55. 

2. Την κοινοποιηθείσα σε μας γραπτή δήλωση καταγγελίας της ανα- 
φερομένης στο θέμα διαιτητικής απόφασης. 

3. Τη σχετική γνωμοδότηση του Ανωτάτου Συμβουλίου Εργασίας, 
που έχει ληφθεί στη συνεδρίαση της 15.12.88. 

4. Την 98130/21.11.88 απόφαση Πρωθυπουργού και Υπουργού 
Εργασίας περί ανάθεσης αρμοδιοτήτων Υπουργού Εργασίας στον Υφυ¬ 
πουργό Εργασίας, αποφασίζουμε: 

Αναστέλλουμε επί 6μηνο χρονικό διάστημα, δηλαδή μέχρι της 
19.6.89 την επέλευση των εννόμων αποτελεσμάτων από τη λήξη της 
πρώτης παράτασης αριθ. 2/86 απόφασης του ΔΔΔΔ Λάρισας που 
αφορά τους όρους αμοιβής και εργασίας του με σχέση εργασίας ιδ. δι¬ 
καίου πολιτικού προσωπικού που απασχολείται στην αεροπορία Στρα¬ 
τού 307 ΤΣΥΑΥ. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 19 Δεκεμβρίου 1988 

0 ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 
-+- 

Αριθ. 18752 (7) 

Παράταση ισχύος της αριθμ. 116/84 απόφασης του ΔΔΔΔ Αθηνών για 
τους όρους αμοιβής και εργασίας των μελών του Συλλόγου Πτυχιού¬ 
χων Ανωτέρων Τεχνικών Σχολών της Ελληνικής Επιτροπής Ατομι¬ 
κής Ενέργειας. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 3239/55. 

2. Την κοινοποιηθείσα σε μας γραπτή δήλωση καταγγελίας της ανα- 
φερομένης στο θέμα διαιτητικής απόφασης. 

3. Τη σχετική γνωμοδότηση του Ανωτάτου Συμβουλίου Εργασίας, 
που έχει ληφθεί στη συνεδρίαση της 8.12.88. 

4. Την 98130/21.11.88 απόφαση των Πρωθυπουργού και Υπουρ¬ 
γού Εργασίας περί ανάθεσης αρμοδιοτήτων του Υπουργού Εργασίας 
στον Υφυπουργό Εργασίας, αποφασίζουμε: 

Αναστέλλουμε επί 6μηνο χρονικό διάστημα, δηλαδή μέχρι 18.6.89 
την επέλευση των εννόμων αποτελεσμάτων από την καταγγελία της 
αριθ. 116/84 απόφασης του ΔΔΔΔ Αθηνών που αφορά τους όρους 
αμοιβής και εργασίας των μελών του Συλλόγου Πτυχιούχων Ανωτέρων 
Σχολών της Ελληνικής Επιτροπής Ατομικής Ενέργειας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1988 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 

Αριθ. 18751 (8) 

Παράταση ισχύος της αριθμ. 146/85 απόφασης του ΠΔΔΔ Αθηνών 
για τους όρους αμοιβής και εργασίας του εκτάκτου προσ/κού που 
απασχολείται με σχέση εργασίας ιδιωτικού δικαίου στις Εφορείες 
Αρχαιοτήτων. 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 3239/55. 

2. Την κοινοποιηθείσα σε μας γραπτή δήλωση καταγγελίας της ανα- 
φερομένης στο θέμα διαιτητικής απόφασης. 

3. Τη σχετική γνωμοδότηση του Ανωτάτου Συμβουλίου Εργασίας, 
που έχει ληφθεί στη συνεδρίαση της 8.12.88. 

4. Την 98130/21.11.88 απόφαση των Πρωθυπουργού και Υπουρ¬ 
γού Εργασίας περί ανάθεσης αρμοδιοτήτων του Υπουργού Εργασίας 
στον Υφυπουργό Εργασίας, αποφασίζουμε: 

Αναστέλλουμε επί 6μηνο χρονικό διάστημα, δηλαδή μέχρι 18.6.89 
την επέλευση των εννόμων αποτελεσμάτων από τη λήξη της πρώτης 
παράτασης της 146/85 απόφασης του ΠΔΔΔ Αθηνών που αφορά τους 
όρους αμοιβής και εργασίας του εκτάκτου προσ/κού που απασχολείται 
με σχέση εργασίας ιδ. δικαίου στις Εφορείες Αρχαιοτήτων. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1988 

Ο ΥΦΥΠΟΥΡΓΟΣ 

ΠΕΤΡΟΣ ΜΩΡΑΛΗΣ 

- +- 

Αριθ. Α2α/32227 (9) 

Ορισμός αναγκαιούντος προσωπικού για πρόσληψη στο ΠΙΚΠΑ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Σύμφωνα με: 

1. Τις διατάξεις του Προεδρικού Διατάγματος 410 (ΦΕΚ 191/88 
τ.Α') άρθρο 59. 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Τις επείγουσες ανάγκες του ΠΙΚΠΑ που δεν μπορούν να καλυ¬ 
φθούν από υπάρχον προσωπικό ή με απόσπαση προσωπικού από άλλες 
υπηρεσίες. 

4. Το έγγραφο του ΠΙΚΠΑ αριθ. ΥΔ/10853/22.11.1988, αποφα¬ 
σίζουμε: 

Ορίζουμε τον αριθμό του αναγκαιούντος προσωπικού για πρόσληψη 
στην Κεντρική Υπηρεσία του ΠΙΚΠΑ σε δύο (2) άτομα σαν φύλακες, με 
σχέση εργασίας ιδιωτικού δικαίου ορισμένου χρόνου για χρονικό διά¬ 
στημα μέχρι οκτώ (8) μήνες και εγκρίνουμε την απόφαση του Διοικητι¬ 
κού Συμβουλίου του ΠΙΚΠΑ που πάρθηκε στην αριθ. 38/19.10.1988 
συνεδρίασή του για την προσωρινή πρόσληψη των α) Αναστασίου Κου¬ 
τσουμπή και β) Αγαμέμνονα Μακρινού, σαν φύλακες στην Κεντρική 
Υπηρεσία του ΠΙΚΠΑ με σχέση εργασίας ιδιωτικού δικαίου ορισμένου 
χρόνου για χρονικόδιάστημα μέχρι οκτώ (8) μήνες με τον όρο ότι έχει 
προβλεφθεί σχετική πίστωση στον προϋπολογισμό του ιδρύματος για 
την κάλυψη επειγουσών υπηρεσιακών αναγκών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Δεκεμβρίου 1988 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

-Φ- 

Αριθ. ΔΙα/39182 (10) 

Συγκρότηση Ειδικών Υγειονομικών Επιτροπών Αθήνας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Π.Δ/τος 666/75. 

β) Του Π.Δ/τος 611/77 (άρθρο 13). 

γ) Του Π.Δ/τος 280/80 (άρθρα 2 και 3). 

2. Το έγγραφο με αριθ. 799/24.11.88 του Εθνικού και Καποδι- 
στριακού Πανεπιστημίου Αθηνών (Τμήμα Ιατρικής), αποφασίζουμε: 


Συγκροτούμε τις προβλεπόμενες από τις διατάξεις του Π.Δ/τος 
666/75 όπως τροποποιήθηκαν και συμπληρώθηκαν με τα άρθρα 2 και 
3 του Π.Δ/τος 230/80 και του Π.Δ/τος 611/77 (άρθρο 13) Ειδικές 
Υγειονομικές επιτροπές Αθήνας από τους κατωτέρω καθηγητές Ανα¬ 
πληρωτές Καθηγητές Επικ. Καθηγητές και άμισθους Επικ. Καθηγητές 
του Τμήματος Ιατρικής του Εθνικού και Καποδιστριακού Πανεπιστη¬ 
μίου Αθήνας (Τμήμα Ιατρικής), για το έτος 1989. 

Α. ΕΙΔΙΚΗ ΕΠΙΤΡΟΠΗ ΓΙΑ ΤΗ ΦΥΜΑΤΙΩΣΗ 

α) ΤΑΚΤΙΚΑ ΜΕΛΗ 

1. Ιωάννη Ιορδάνογλου, καθηγητή Φυματιολογίας (Ν.Ν.Θ.Α.). 

2. Θ. Μουντοκαλάκη, Αναπληρ. Καθηγητή Παθολογίας Α' ΠΠΚ - 
Λαϊκό. 

3. Αντων. Ραασιδάκη Επικ. Καθηγητή Σεμιτέλου 6 Τ.Κ. 115 28 
Αθήνα. 

β) ΑΝΑΠΛΗΡΩΜΑΤΙΚΑ ΜΕΛΗ 

1. Κ.-Ρ. Συνανιώτη, αναπλ. Καθηγητή (Β' Παιδιατρική Κλινική 
Ν.Π. Αγ. Κυριάκού). 

2. Δ. Γιαταγάνα, άμισθο επικ. καθηγητή (Ηροδότου 12 Τ.Κ. 106 
74 Αθήνα). 

3. Π. Χριστακόπουλο, άμισθο επικ. καθηγητή (Χατζηγιάννη Μέξη 3 
Τ.Κ. 115 28 Αθήνα). 

Πρόεδρο της επιτροπής ορίζουμε τον Ιωάννη Ιορδάνογλου. 

Γραμματέα της επιτροπής ορίζουμε το Βασ. Μήτσιο, υπάλληλο με Α' 
βαθμό του κλάδου ΔΕΙ Διοικητικού που υπηρετεί στο Νοσ/μείο Νοση¬ 
μάτων Θώρακος Αθήνας, με αναπληρώτρια τη Μαργαρίτα Παπαδο- 
πούλου υπάλληλο με β' βαθμό του κλάδου ΔΕΙ Διοικητικού του ίδιου 
Νοσοκομείου (τηλ. 7778611). 

Β. ΕΙΔΙΚΗ ΕΠΙΤΡΟΠΗ ΓΙΑ ΤΙΣ ΝΕΥΡΟΨΥΧΙΚΕΣ ΝΟΣΟΥΣ. 

α) ΤΑΚΤΙΚΑ ΜΕΛΗ 

1. Κων/νο Στεφάνή, Καθηγητή Ψυχιατρικής (Αιγινήτειο Νοσ/ 
μείο). 

2. Μιχαήλ Σπέγγο, Αναπλ. Καθηγητή Νευρολογίας (Αιγινήτειο 
Νοσ/μείο). 

3. Γεώργιο Χριστοδούλου, Αναπλ. Καθηγητή Ψυχιατρικής (Αιγινή- 
τειο Νοσ/μείο). 

β) ΑΝΑΠΛΗΡΩΜΑΤΙΚΑ ΜΕΛΗ 

Ι.Α. Ραμπαβίλα, επικ. καθηγητή (Αιγινήτειο Νοσ/μείο). 

2. Κ. Λυγιδάκη, επικ. καθηγητή (Αιγινήτειο Νοσ/μείο). 

3. Α. Μαλιάρα-Λουλακάκη, επικ. καθηγήτρια (Αιγινήτειο Νοσ/ 
μείο). 

Πρόεδρο της επιτροπής ορίζουμε τον Κων/νο Στεφάνή. 

Γραμματέα της επιτροπής ορίζουμε τη Ραΐδοΰ Φιλομήλα, υπάλληλο 
με β' βαθμό του κλάδου ΠΕ Διοικητικού, που υπηρετεί στη Δ/νση Δη¬ 
μόσιας Αντίληψης του Υπουργείου Υγείας, Πρόνοιας και Κοιν. Ασφαλί¬ 
σεων (τηλ. 5232821) με αναπληρώτρια την Καρέλλα Χριστίνα υπάλ¬ 
ληλο με β' βαθμό του κλάδου ΠΕ Διοικητικού, που υπηρετεί στη Δ/νση 
Αναπήρων του ίδιου Υπουργείου. 

Γ. ΕΙΔΙΚΗ ΕΠΙΤΡΟΠΗ ΓΙΑ ΤΟΝ ΚΑΡΚΙΝΟ κ.λπ. ΝΟΣΟΥΣ 

α) ΤΑΚΤΙΚΑ ΜΕΛΗ 

1. Π. Μπάλα, καθηγητή Χειρουργικής (Α'Χ.Κ' Λαϊκό). 

2. Β. Γολεμάτη, καθηγητή Χειρουργικής (Α'Π.Π.Χ. Κ' Ιπποκράτειο 
Νοσ.). 

3. Β. Λίτσιο Αναπλ. καθηγητή Παθολογικής Ανατομικής (Ιατρ. Εργ. 
Γουδί). 

β) ΑΝΑΠΛΗΡΩΜΑΤΙΚΑ ΜΕΛΗ 

1. Ν. Καμπάνη Αναπλ. καθηγητή (Α’Χ. Κ. Λαϊκό Νοσ/μείο). 

2. Μ. Σέχα, καθηγητή Β' Π.Χ.Κ. (Λαϊκό Νοσ/μείο). 

3. Π. Δάβαρη, επικ. καθηγητή Παθολογικής Ανατομικής (ιατρ. 
Εργ. Γουδί). 

γ) ΤΑΚΤΙΚΑ ΜΕΛΗ ΑΝΑΛΟΓΑ ΜΕ ΤΗΝ ΕΞΕΤΑΖΟΜΕΝΗ 
ΝΟΣΟ 

1. Φαίδωνα Φέσσα, καθηγητή της Α' Παθολογ. Κλινικής (Λαϊκό). 

2. Διον. Αραβαντινό, καθηγητή Α' Μαιευτ. και Γυναικολογικής Κλι¬ 
νικής (Μαιευτήριο Αλεξάνδρα). 

3. Χρ. Καττάμη, καθηγητή παιδιατρικής (Ν. Παίδων Αγ. Σοφία). 

4. Παν. Μπάλα, καθηγητή Α' χειρουργ. Κλινικής (Λαϊκό). 

5. Γεωργ. Θεοδοσιάδη, καθηγητή της Οφθαλμολογίας (Γεν. Κρατ. 
Αθηνών). 

δ) ΑΝΑΠΛΗΡΩΜΑΤΙΚΑ ΜΕΛΗ ΑΝΑΛΟΓΑ ΜΕ ΤΗΝ ΕΞΕΤΑ¬ 
ΖΟΜΕΝΗ ΝΌΣΟ 

1. Φ. Παυλάτο, αναπλ. καθηγητή Α' παθολ. κλινικής (Λαϊκό). 

2. Στ. Μιχαλά, αναπλ. καθηγητή Α' Μαιευτ. και Γυναικ. Κλινικής 
Μαιευτήριο «ΑΛΕΞΑΝΔΡΑ». 

3. Κ. Συνανιώτη, αναπλ. καθηγητή Β' Παιδιατρικής Κλινικής (Νοσ. 
Π. Αγ. Κυριάκού). 

• 4. Ν. Καμπάνη αναπληρ. καθηγητή Α' Χιρουργικής Κλινικής 
(Λαϊκό). 

5. Ε. Χειμωνίδου, αναπληρ. καθηγήτρια οφθοιλμολογίας (Γεν. Κρα¬ 
τικό Αθηνών). 

Πρόεδρο της Επιτροπής ορίζουμε τον Φ. Φέσαα. 

Γραμματέα της επιτροπής ορίζουμε τη Φωτεινή Μιχαλοπούλου, 
υπάλληλο με Β' βαθμό του κλάδου ΔΕ Δακτυλογράφων που υπηρετεί 
στη Δ/νση Δημοσίων και Διεθνών Σχέσεων του Υπουργείου Υγείας 
Πρόνοιας και Κοιν. Ασφαλίσεων (τηλ. 5233593) με αναπληρωτή τον 
Παναγιώτη Παπαδόπουλο, υπάλληλο με Γ' βαθμό του Κλάδου ΔΕ 
Διοικητικού που υπηρετεί στη Δ/νση Δημοσίων και Διεθνών Σχέσεων 
του ίδιου Υπουργείου (τηλ. 5230050). 

II. Η θητεία των ανωτέρω επιτροπών είναι για ένα χρόνο με έναρξη 
την 1.1.1989 και λήξη την 31.12.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Δεκεμβρίου 1988 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
-♦—- 

Αριθ. Α2γ/32474 (11) 

Έγκριση προσωρινής πρόσληψης προσωπικού στο Δρομοκαΐτειο Θερα¬ 
πευτήριο σύμφωνα με τις διατάξεις του Κεφ. Β' του Ν. 993/79, του 

άρθρου πέμπτου του Ν. 1408/83 και του Ν. 1476/84. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Κεφ. Β' του Ν. 993/79. 

β. Του άρθρου πέμπτου του Ν. 1408/83. 

γ. Των άρθρων 8 και 9 του Ν. 1476/84. 

2. Την 429/8.7.88 πράξη του Υπουργού Προεδρίας της Κυβέρνη¬ 
σης. 

3. Τις απρόβλεπτες και επείγουσες λειτουργικές ανάγκες του Δρομο- 
καΐτειου Θεραπευτηρίου. 

4. Το αριθ. 7482/342982/18.11.88 έγγραφο του Δρομοκαΐτειου 
Θεραπευτηρίου και την αριθ. 1533/17.11.88 απόφαση του Διοικητι¬ 
κού Συμβουλίου του Ιδρύματος. 

5. Το γεγονός ότι οι συγκεκριμένες ανάγκες δεν μπορούν να καλυ¬ 
φθούν από το υφιστάμενο μόνιμο ή με σχέση εργασίας ιδιωτικού δικαίου 
προσωπικό της Υπηρεσίας ή με απόσπαση προσωπικού από άλλες δη¬ 
μόσιες υπηρεσίες. 

6. Το αριθ. 17234/28.11.88 έγγραφο της Ιατρικής Αντίληψης, 
αποφασίζουμε: 

Εγκρίνουμε την προσωρινή πρόσληψη του παρακάτω προσωπικού 
σύμφωνα με τις παραπάνω διατάξεις στο Δρομοκαΐτειο Θεραπευτήριο 
για χρονικό διάστημα μέχρι οκτώ (8) μήνες προκειμένου να αντιμετω- 
πισθούν απρόβλεπτες και επείγουσες ανάγκες του Ιδρύματος ως εξής: 

1. Ενός (1) υπαλλήλου της Κατηγορίας ΠΕ Διοικητικού - Οικονομι¬ 
κού. 

2. Ενός (1) υπαλλήλου της Κατηγορίας ΔΕ Διοικητικού - Λογιστι¬ 
κού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Δεκεμβρίου 1988 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 


Αριθ. ΥΠΠΟ/ΓΝΟΣ/54355 (12) 

Καθορισμός τιμών εισιτηρίων εισόδου Μουσείων, Μνημείων 'και Αρ¬ 
χαιολογικών Χώρων. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/85) 

2. Τις διατάξεις του Π.Δ. 941/77 «περί οργανισμού του Υπουργείου 
Πολιτισμού και Επιστημών». 

3. Τις διατάξεις του άρθρου 9 παρ. 3 του Ν. 736/77 «περί οργανι¬ 
σμού του Ταμείου Αρχαιολογικών Πόρων και Απαλλοτριώσεων». 

4. Την ΥΠΠΕ/ΑΡΧ/Α2/32859/9.6.80 Υπουργική Απόφαση 
«περί κωδικοποιήσεως εις ενιαίο κατάλογο των Μουσείων, Μνημείων 
και Αρχαιολογικών Χώρων του κράτους εις τα οποία η είσοδος χωρεί 
με εισιτήριο υπέρ του Ταμείου Αρχαιολογικών Πόρων και Απαλλοτριώ¬ 
σεων», όπως συμπληρώθηκε μεταγενέστερα. 

5. Την αριθ. 6474/30.6.88 απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στον Υφυπςυργό Οι¬ 
κονομικών» (ΦΕΚ 81/Β/87). 

6. Την πρόταση του Δ.Σ. του ΤΑΠΑ όπως διατυπώθηκε στην αριθ. 
17/6.7.88 πράξη του. 

7. Την αριθ. 1039/88 απόφαση της Επιτροπής Τιμών και Εισοδη¬ 
μάτων, αποφασίζουμε: 

Ορίζουμε να παραμείνουν αμετάβλητες οι τιμές πωλήσεως εισιτη¬ 
ρίων εισόδου στα Μουσεία, Μνημεία και Αρχαιολογικούς χώρους του 
κράτους που ισχύουν έως 31ης Μαρτίου 1989 και για τη χρονική πε¬ 
ρίοδο από 1ης Απριλίου 1989 μέχρι 31ης Μαρτίου 1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Δεκεμβρίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

Η. ΠΑΠΑΗΛΙΑΣ Α.-Μ. (ΜΕΛΙΝΑ) ΜΕΡΚΟΥΡΗ 

-♦- 

Αριθ. ΥΠΑ/Α3/Γ/42221/14800 (13) 

Απαλλαγή από τέλη υπέρπτησης των στρατιωτικών αεροσκαφών του 

Βελγίου - Λουξεμβούργου, της Γαλλίας, του Ηνωμένου Βασλείου, 

της Ολλανδίας, της Ιρλανδίας, της Πορτογαλίας και της Τουρκίας 

με τον όρο της αμοιβαιότητας. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν. 1776/88 «Περί Κυρώσεως της Διεθνούς Σύμβασης ΕΙ)- 
ΚΟΟΟΝΤΚΟΕ». 

2. Την απόφαση ΥΠΑ/Δ3/Γ/3949/642/3.2.86 «περί αναπρο¬ 
σαρμογής του τέλους διαδρομής (υπέρπτησης) αφ/ών» όπως τροποποι¬ 
ήθηκε με τις αποφάσεις Δ3/Γ/10198/2263/26.3.87 και Δ3/Γ/ 
9671/3369/21.3.88. 

3. Την απόφαση αριθ. ΥΠΑ/Δ3/Γ/28771/10027/30.8.88 «περί 
πτήσεων αεροσκαφών εξαιρουμένων της καταβολής τέλους διαδρομής, 
όπως τροποποιήθηκε με την απόφαση ΥΠΑ/Δ3/38584/13375/ 
16.11.88. 

4. Το γεγονός ότι τα Κράτη - Μέλη του ΕΙΙΙΙΟΕΟΝΤΒΟΕ και συ¬ 
γκεκριμένα το Βέλγιο - Λουξεμβούργο, η Γαλλία, το Ηνωμένο Βασί¬ 
λειο, η Ολλανδία, η Ιρλανδία και η Πορτογαλία και η Τουρκία απαλ¬ 
λάσσουν τα Ελληνικά στρατιωτικά αεροσκάφη από την καταβολή τελών 
διαδρομής, σύμφωνα με το ϋΟΟ. 716028/1.2.86 του ΕΙΙΚΟΟΟ- 
ΝΤΚΟΕ, αποφασίζουμε: 

1. Εγκρίνουμε την απαλλαγή από τα τέλη διαδρομής που επιβάλλο¬ 
νται στην Ελλάδα, των Στρατιωτικών αεροσκαφών του Βελγίου - Λου¬ 
ξεμβούργου, της Γαλλίας, του Ηνωμένου Βασιλείου, της Ολλανδίας, 
της Ιρλανδίας της Πορτογαλίας και της Τουρκίας που διέρχονται δια 
μέσου του Εναερίου Χώρου της Ελλάδας, με τον όρο της αμοιβαιότη¬ 
τας. 

2. Οι πιο πάνω απαλλαγές, ισχύουν από 1.1.1989 ημερομηνία που 
έχει προγραμματισθεί η ανάληψη από το ΕυΚΟΟΟΝΤΚΟΕ του υπολο¬ 
γισμού και είσπραξης των τελών υπέρπτησης στον Ελληνικό Εναέριο 
Χώρο. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Δεκεμβρίου 1988 

Με εντολή Υπουργού 
Ο Διοικητής της ΐΠΑ 
ΚΩΣΤΑΣ ΧΑΡΑΛΑΜΠΟΠΟΥΛΟΣ 

-♦- 

Αριθ. 3435.4/5/88 (14) 

Έγκριση Πράξεως Δ.Σ./ΟΛΠ αριθ. 261/25.7.88. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Α.Ν. 1559/50 που κυρώθηκε με το Ν. 1630/51, όπως αυ¬ 
τές ισχύουν σήμερα,^έπειτα από τις τροποποιήσεις και συμπληρώσεις 
που έγιναν με μεταγενέστερους νόμους. 

β) Του άρθρου 6 παργρ. 4 εδαφ. β’ και στ' του Ν. 1220/81. 

2. Το έγγραφο ΟΛΠ αριθ. 19427/509/17.8.88. 

3. Την Πράξη του Δ.Σ./ΟΛΠ αριθ. 261/25.7.88. 

4. Το έγγραφο ΥΕΝ/ΔΕΛΟ 3ο αριθ. 3435.4/4/88/19.9.88. 

5. Το έγγραφο ΥΠΕΘΟ/Δ/νσεως Τιμών και Εισοδημάτων αριθ. Α. 
19997/Δ.979/5.10.1988, αποφασίζουμε: 

1. Εγκρίνουμε την Πράξη του Διοικητικού Συμβουλίου του Οργανι¬ 
σμού Λιμένος Πειραιώς αριθ. 261/25.7.88, με την οποία αποφασί- 
στηκε η αναπροσαρμογή του τιμολογίου υδροδότησης ΟΛΠ κατά ποσο¬ 
στό 40%, εκτός από το Κεφάλαιο Ε' αυτού. 

2. Η ανωτέρω αναπροσαρμογή δεν θα επιβληθεί επίσης στο ΚΕΦΑ¬ 
ΛΑΙΟ Δ' (ΥΠΕΡΩΡΙΕΣ ΥΠΑΛΛΗΛΩΝ) του τιμολογίου. 

Η παρούσα να δημοσιευθεί στην Εφημερίδα της Κυβερνήσεως και η 
ισχύς της να αρχίσει τη 1 Οη ημέρα από την επομένη της δημοσιεύσεως. 

Πειραιάς, 19 Δεκεμβρίου 1988 

ο ΥΠΟΥΡΓΟΙ 

ΒΑΣΙΛΗΣ ΣΑΡΑΝΤΙΤΗΣ 

-♦- 

Αριθ. 3436.10/11/88 (15) 

Τροποποίηση και συμπλήρωση διατάξεων του ΚΤΕΦΜ/ΟΛΠ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α)Του Α.Ν. 1559/50, που κυρώθηκε μετοΝ. 1630/51, όπως αυ¬ 
τές ισχύουν σήμερα μετά τις τροποποιήσεις και συμπληρώσεις που έγι¬ 
ναν με μεταγενέστερους Νόμους. 

β) Του άρθρου 15 παραγρ. 4 του Α.Ν. 1559/50 που έχει αντικατα- 
σταθεί από το άρθρο 6 του Ν. 1220/81. 

2. Το έγγραφο Ο.Λ.Π. αριθ. 19428/508/17.8.88. 

3. Την Πράξη του Δ.Σ./Ο.Λ.Π. αριθ. 260/25.7.88. 

4. Το έγγραφο ΥΕΝ/ΔΕΛΟ 3ο αριθ. 3436.10/8/88/19.9.88. 

5. Το έγγραφο ΥΠΕΘΟ/Δ/νσεως Τιμών και Εισοδημάτων αριθ. Α. 
10998/Δ.980/18.11.88, αποφασίζουμε: 

1. Τη μερική έγκριση της Πράξεως του Διοικητικού Συμβουλίου του 
Οργανισμού Λιμένος Πειραιώς αριθ. 260/25.7.88, με την οποία απο- 
φασίστηκε η τροποποίηση της παραγράφου 5 των σημειώσεων του Τι¬ 
μολογίου 5 του άρθρου 13 του ΚΤΕΦΜ/ΟΛΠ καθώς και η συμπλή¬ 
ρωση των σημειώσεων του άρθρου 16 αυτού, ως κατωτέρω: 

Α’ Εγκρίνεται η τροποποίηση της παραγράφου 5 των Σημειώσεων 
του Τιμολογίου 5 του άρθρου 13 του ΚΤΕΦΜ/ΟΛΠ, που αντικαθίστα¬ 
ται ως εξής: 

«5».α. Πλοία που έχουν παραβάλει στα κρηπιδώματα του Σταθμού 
Εμπορευματοκιβωτίων (ΤΕΚΜΙΝΑΕ ΕΟΝΤΑΙΝΕΚ5) και έχουν περα¬ 
τώσει τις φορτοεκφορτωτικές τους εργασίες, υποχρεούνται όπως, το 


βραδύτερο μέσα σε μια (1) ώρα από την αποπεράτωση των εργασιών 
αυτών, να απομακρυνθούν από τα κρηπιδώματα του Σταθμού. 

Σε περίπτωση που δεν συμμορφωθούν και παραμείνουν πέραν της 
ώρας, τότε θα καταβάλλουν στον ΟΛΠ αποζημίωση για αδράνεια της 
λειτουργίας και εκμετάλλευσης των εγκαταστάσεων του Σταθμού εφό¬ 
σον η καθυστέρηση οφείλεται σε υπαιτιότητα του πλοίου. Η αποζημίωση 
αυτή ανέρχεται στο ποσό των 106.750 δρχ. για κάθε ώρα καθυστέρη¬ 
σης και επιβάλλεται από την αρμόδια Υπηρεσία του Ο.Λ.Π. ως εξής: 

αα) Μετά τη συμπλήρωση της πρώτης ώρας καθυστέρησης το πλοίο 
χρεώνεται με το πιο πάνω ποσό αποζημίωσης. 

•αβ) Για παραπέρα καθυστέρηση μετά την πρώτη ώρα η αποζημίωση 
για αδράνεια επιβάλλεται σύμφωνα με τη σημείωση 1 του άρθρου 16 
του ΚΤΕΦΜ/ΟΛΠ, δηλαδή αν η αδράνεια δεν υπερβαίνει τα 30 λεπτά 
δεν χρεώνεται, ενώ κλάσμα ώρας μεγαλύτερο των 30 λεπτών λογίζεται 
ως μία (1) ώρα. 

αγ) Σε περίπτωση που ο υπόχρεος για την καταβολή της αποζημίω¬ 
σης αμφισβητεί ότι η καθυστέρηση απομάκρυνσης του πλοίου από το 
κρηπίδωμα του Σταθμού Εμπορευματοκιβωτίων οφείλεται σε υπαιτιό¬ 
τητα του πλοίου, τότε αποφαίνεται οριστικά η Εκτελεστική Επιτροπή 
του ΟΛΠ, έπειτα από εισήγηση της αρμόδιας Υπηρεσίας και με βάση τα 
υπάρχοντα στοιχεία. 

β) Η κατά τα πιο πάνω καταβολή ή μη αποζημίωσης για αδράνεια 
της λειτουργίας και εκμετάλλευσης των εγκαταστάσεων του Σταθμού 
Εμπορευματοκιβωτίων είναι ανεξάρτητη από τη χρέωση της δαπάνης 
για τους διατεθέντες εργάτες και χειριστές μηχανημάτων λόγω καθυ¬ 
στέρησης ή ματαίωσης της εργασίας που είχε προγραμματισθεί και η 
οποία καθυστέρηση ή ματαίωση προβλέπεται από τις παραγράφους 3 
και 4 των σημειώσεων του άρθρου 16 του ΚΤΕΦΜ/ΟΛΠ. 

Β. Εγκρίνεται η συμπλήρωση των Σημειώσεων του άρθρου 16 του 
ΚΤΕΦΜ/ΟΛΠ με την προσθήκη δύο (2) παραγράφων οι οποίες λαμ¬ 
βάνουν τους αριθμούς 3 και 4 και έχουν ως εξής: 

«3. Αν ο πλοίαρχος ή ο νόμιμος εκπρόσωπος ή ο ναυτικός πράκτορας 
πλοίου σε παραβολή, στο οποίο συνεχίζεται η φορτοεκφορτωτική εργα¬ 
σία, παρά την έγκαιρη ειδοποίηση της αρμόδιας Υπηρεσίας του ΟΛΠ, 
δεν εκτελούν τις από την παράγραφο 3 του άρθρου 5 του Κανονισμού 
αυτού επιβαλλόμενες μικρές μετακινήσεις μία (1) ώρα τουλάχιστον πριν 
από την έναρξη της εργασίας των τακτικών ή εκτάκτων φυλακών, με 
συνέπεια την καθυστέρηση ή ματαίωση παραβολής άλλου πλοίου που 
αναμένει για το σκοπό αυτό, πέρα από την προβλεπόμενη κατά περί¬ 
πτωση επιβολή ποινής, βαρύνονται και με την κάθε φορά αντίστοιχη με 
το χρόνο καθυστέρησης ή ματαίωσης δαπάνη για όλους τους διατεθέ- 
ντες στο άλλο πλοίο εργάτες κύτους και προκυμαίας, καθώς και χειρι¬ 
στές φορτοεκφορτωτικών μηχανημάτων. 

4. Αν πλοίο σε παραβολή δεν έχει απομακρυνθεί από τά κρηπιδώ¬ 
ματα του λιμένα το αργότερο μέσα σε μία (1) ώρα από την αποπερά¬ 
τωση των φορτοεκφορτωτικών του εργασιών με συνέπεια την καθυστέ¬ 
ρηση ή ματαίωση της προγραμματισμένης φορτοεκφορτωτικής εργα¬ 
σίας άλλου πλοίου που περιμένει για το σκοπό αυτό, πέρα από την προ¬ 
βλεπόμενη κατά περίπτωση επιβολή ποινής, ο πλοίαρχος ή ο νόμιμος 
εκπρόσωπος ή ο ναυτικός πράκτορας του πλοίου βαρύνονται και με την 
αντίστοιχη κάθε φορά στο χρόνο καθυστέρησης ή ματαίωσης δαπάνη 
για όλους τους διατεθέντες στο άλλο, πλοίο εργάτες κύτους και προκυ- 
" μαίας καθώς και τους χειριστές φορτοεκφορτωτικών μηχανημάτων. 

Αν το πλοίο, στο οποίο έχει αποπερατωθεί η φορτοεκφορτωτική ερ¬ 
γασία, απομακρυνθεί εγκαίρως μέσα στην προθεσμία της μιας (1) ώρας 
τότε η αντίστοιχη δαπάνη καθυστέρησης ή ματαίωσης βαρύνει ολό¬ 
κληρη το πλοίο που ζήτησε τις εργατικές ομάδες και περιμένει για πα¬ 
ραβολή». 

2. Η παρούσα να δημοσιευθεί στην Εφημερίδα της Κυβερνήσεως και 
η ισχύς της να αρχίσει την 20ή ημέρα από την επομένη της δημοσιεύ¬ 
σεως. 

Πειραιάς, 19 Δεκεμβρίου 1988 

ο ΥΠΟΥΡΓΟΣ 

ΒΑΣΙΛΗΣ ΣΑΡΑΝΤΙΤΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


/ 

Απόφαση της από 29.11.88 συν/σης Δ.Σ. (16) 

Συγκρότηση Εκπαιδευτικού Συμβουλίου ΕΣΔΔ και ΙΔΕ. 

ΤΟ Δ.Σ. ΤΟΤ ΕΚΔΔ 

Έχοντας υπόψη: 

Τις διατάξεις της παραγρ. 4 των άρθρων 15 και 27 του Ν. 1388/ 
1983 όπως συμπληρώθηκαν με το Ν. 1586/1986, αποφασίζει: 

Το Εκπαιδευτικό Συμβούλιο της Εθνικής Σχολής Δημόσιας Διοίκη¬ 
σης και του Ινστιτούτου Διαρκούς Επιμόρφωσης αποτελείται από τους 
εξής: 

1. Έναν Αντιπρόεδρο του Συμβουλίου της Επικράτειας. 

2. Ένα Σύμβουλο ή ΓΙάρεδρο του Συμβουλίου της Επικράτειας. 

3. Ένα Σύμβουλο ή Πάρεδρο του Ελεγκτικού Συνεδρίου. 

4. Έναν Πρόεδρο Εφετών Διοικητικών Δικαστηρίων. 

5. Το Γενικό Γραμματέα του ΕΚΔΔ. 

6. Το Διευθυντή της ΕΣΔΔ. 

7. Το Διευθυντή του ΙΔΕ. 

8. Ένα διπλωματικό υπάλληλο με βαθμό πρέσβυ. 

9. Τον Προϊστάμενο της Δ/σης Ανθρωπίνου Δυναμικού του Υπουρ¬ 
γείου Προεδρίας της Κυβέρνησης. 

10. Τον Πρόεδρο του Τμήματος Πολιτικής Επιστήμης και Δημόσιας 
Διοίκησης της Νομικής Σχολής του Πανεπιστημίου Αθηνών. 

11. Το Διευθυντή του Τομέα Δημόσιου Δικαίου Νομικού Τμήματος 
του Πανεπιστημίου Αθηνών. 

12. Τον Πρόεδρο του Τμήματος Δημόσιας Διοίκησης της ΠΑΣΠΕ. 

13. Επτά (7) Ειδικούς Επιστήμονες στα γνωστικά αντικείμενα της 
ΕΣΔΔ και του ΙΔΕ. 

14. Δύο (2) φοιτητές, μαζί με τους αναπληρωτές τους, υποδεικνυό¬ 
μενοι από τον Σύλλογο σπουδαστών της ΕΣΔΔ. 

15. Ένα Γραμματέα του Συμβουλίου, με τον αναπληρωτή του. 

Η απόφαση αυτή να δημοσιευθεί στην Εφημερίδα της Κυβερνήσεως. 


Με εντολή Δ.Σ. 

Ο Γενικός Γραμματέας 
ΕΜΜ. ΑΦΤΙΑΣ 

-♦- 

Απόφαση της από 29.11.88 σύν/σης Δ.Σ. (17) 

Σύνθεση Εκπαιδευτικού Συμβουλίου ΕΣΔΔ και ΙΔΕ. 

ΤΟ Δ.Σ. ΤΟΤ ΕΚΔΔ 

Έχοντας υπόψη: 

1. Τις διατάξεις των άρθρων 15 και 27 του Ν. 1388/1983, όπως 
συμπληρώθηκε με το Ν. 1586/1986. 

2. Την από 29 Οκτωβρίου απόφασή του, αποφασίζει: 


Το Εκπαιδευτικό Συμβούλιο που λειτουργεί στο ΕΚΔΔ για τις ανά¬ 
γκες της ΕΣΔΔ και του ΙΔΕ αποτελείται από τους: 

1. Κίμωνα Χαλαζωνίτη, Αντιπρόεδρο ΣτΕ, ως Πρόεδρο. 

2. Μιχαήλ Δεκλερή, Σύμβουλο ΣτΕ. 

.. 3. Ν. Ρίζο, Πάρεδρο Ελεγκτικοκύ Συνεδρίου. 

4. Ν. Πίσχο, Γεν. Επίτροπο Διοικητικών Δικαστηρίων. 

5. Εμ. Αφτιά, Γεν. Γραμματέα ΕΚΔΔ. 

6. Γ. Γκαφάνη, Δ/ντή ΕΣΔΔ. 

7. Α. Μουρμούρη, Αναπληρώτρια Δ/ντή του ΙΔΕ. 

8. Γ. Αλεξανδρόπουλο, Πρέσβυ, εκπρόσωπο ΤΠΕΞ. 

9. Β. Ανδρονόπουλο, Προϊστάμενο Δ/σης Δ/σης Ανθρώπινου Δυνα¬ 
μικού του Υπουργείου Προεδρίας της Κυβέρνησης. 

10. Π. Καζάκος, Καθηγητής, Πρόεδρος Τμήματος Πολιτικής Επι¬ 
στήμης και Δημόσιας Διοίκησης του Πανεπιστημίου Αθηνών. 

11. Επ. Σπηλιωτόπουλος, Καθηγητής Δ/ντής Τομέα Δημόσιου Δι¬ 
καίου Νομικού Τμήματος Παν/μίου Αθηνών. 

12. Νικ. Κόνσολας, Καθηγητής Πρόεδρος Τμημ. Δημ. Διοίκησης ΠΑ¬ 
ΣΠΕ. 

13. Άρτεμη Εμμανουήλ, Καθηγήτρια ΑΒΣΠ. 

Γεώργιο Κοντογεώργη, Πρύτανη ΠΑΣΠΕ. 

Αριστ. Μάνεση, Ομότιμο Καθηγητή Παν/μίου Αθηνών. 
Κων/νο Μαυριά, Καθηγητή Δημοκρίτιου Παν/μίου Θράκης. 
Δ. Τάσσιο, Καθηγητή ΕΜΠ. 

Προκ. Παυλόπουλο, Αναπληρωτή Καθηγητή Παν/μίου Αθη¬ 
νών. 

Α. Σιδερίδη, Αναπληρωτή Καθηγητή ΑΓΣΑ, ως ειδικοί επιστή¬ 
μονες από τους χώρους της διοικητικής νομικής, οικονομικής 
και πολιτικής επιστήμης αντίστοιχα. 

14. Γ. Γεωργάτο, Δ. Τσιρώνη, Π. Πρεβεζάνο και Α. Μακρή, Σπου¬ 
δαστές ΕΣΔΔ με αναπληρωματικά μέλη αντίστοιχα. 

15. Αντ. Οικονομοπούλου, από την Ουρανία Σίδερη, Σύμβουλο 
Σπουδών ως Γραμματέα, αναπληρούμενη Υπεύθυνη Τμημ. Γεν. Δ/σης 
■της ΕΣΔΔ. 

Η παράλειψη, εκδηλούμενη με την άπρακτη πάροδο δέκα (10) ημε¬ 
ρών από την περιέλευση του σχετικού ερωτήματος ή η άρνηση ορισμού 
μέλους από τους αρμόδιους φορείς δεν ασκεί επιρροή στη νομιμότητα 
της σύνθεσης του Εκπ. Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Με εντολή Διοικητικού Συμβουλίου 
Ο Γεν. Γραμματέας 
ΕΜΜ. ΑΦΤΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



